# PRAVNO RAZMERJE

## **Pojem pravnega razmerja**

## pravna razmerja so tista **družbena razmerja, ki so urejena s pravnimi normami**,

## gre za konkretna družbena razmerja, ki so urejena ali v splošnih pravnih normah ali pa z individualnimi pravnimi akti, izdanimi na podlagi predpisov,

## pravno razmerje obstaja vedno **med vsaj dvema nosilcema**, ki imata drug do drugega določene pravice in obveznosti, ki jih priznavajo oz. nalagajo pravne norme.

## **Nastanek pravnega razmerja**

## 

## za **nastanek pravnega razmerja** morata biti izpolnjena dva pogoja

### obstoj abstraktne pravne norme, ki ureja določeno razmerje

### nastop dejstva, na katerega veže ta norma nastanek pravnega razmerja

#### **pravna dejstva** so torej tista, ki jih pravna norma predvideva za nastanek pravnega razmerja

#### pravno razmerje torej nastane šele takrat, ko se v življenju uresničijo okoliščine, na katere veže pravna norma nastanek pravnega razmerja.

## prav tako je tudi za **prenehanje pravnega razmerja** potrebno, da nastopijo tista dejstva, ki jih predvideva pravna norma za prenehanje pravnega razmerja.

## **Pravna dejstva**

## ***dogodki*** (naravni pojavi, ki nastanejo neodvisno od volje in zavesti prizadetih pravnih subjektov, npr. rojstvo, škoda, smrt, suša)

## ***ravnanja pravnih subjektov*** (z voljo in zavestjo storjena dejanja ljudi)

### aktivna (dejanja) ali pasivna (opustitve),

### s pravnega vidika so ravnanja subjektov prava lahko

#### pravni akti

##### splošni

##### individualni (oblastni akti - upravni in sodni akti, zasebni akti - npr. pravni posel)

#### protipravna ravnanja (k.d., prekršek)

#### materialna pravna dejanja (npr. plačilo dolga).

## **Pravni posli**

## pravni posel je enostranska izjava volje subjekta prava ali dvostranska izjava dveh subjektov, s katerimi nastane, se spremeni ali preneha neko pravno razmerje.

## ***enostranski pravni posel*** (npr. oporoka, izjava, s katero se subjekt odpove neki svoji pravici, izdaja vrednostnih papirjev, ponudba),

## ***dvostranski pravni posli*** so največkrat pogodbe.

## nastane z izjavo volje enega ali dveh subjektov in mora vsebovati vsaj bistvene sestavine pravnega posla.

## pravni posli so veljavni, če izpolnjujejo v zakonodaji predpisane pogoje za veljavnost.

## **Sestavine pravnega razmerja**

## **Pravni subjekti**

## pravni subjekti so **nosilci pravic in obveznosti**, ki jih določajo pravne norme,

## pravni subjekti so fizične in pravne osebe, ki za nastopanje v pravnih razmerjih morajo imeti poslovno in pravno sposobnost,

## PRAVNA SPOSOBNOST

### pravna sposobnost je **sposobnost biti nosilec** pravic in obveznost; je identična s pravno osebnostjo,

## POSLOVNA SPOSOBNOST

### poslovna sposobnost je **sposobnost z lastnimi dejanji** pridobivati pravice in obveznosti

## **Fizične osebe**

## fizične osebe so **posamezniki**,

## PRAVNA SPOSOBNOST

### pravno sposobnost pridobi ob rojstvu in jo izgubi ob smrti,

## POSLOVNA SPOSOBNOST

### **popolno poslovno sposobnost** pridobi fizična oseba s polnoletnostjo, torej z 18 leti,

### **omejeno poslovno sposoben** je mladoletnik, ki je dopolnil 15 let,

#### po našem pravu (108.č. ZZZDR) lahko sam sklepa pravne posle, ki so veljavni brez odobritve staršev, če niso tako pomembni, da bistveno vplivajo na mladoletnikovo življenje,

#### po delovnopravni zakonodaji lahko sklene delovno razmerje in razpolaga z osebnim dohodkom

### **poslovno nesposobne osebe** - fizično osebo, ki nima poslovne sposobnosti, mora v pravnem prometu zastopati zakoniti zastopnik (starši ali skrbnik)

## **Pravne osebe**

## poleg fizičnih oseb so nosilci pravic in obveznosti tudi pravne osebe; s pravno osebo razumemo gospodarsko družbo, skupino ljudi ali drugo pravnoorganizacijsko obliko, ki je po pravnem redu kot premoženjska enota nosilec pravic in obveznosti,

## PRAVNA SPOSOBNOST

### pridobi jo z vpisom v sodni oz. drug register,

### izgubi jo z izbrisom iz registra

## POSLOVNA SPOSOBNOST

### primerjava pravna oseba in otrok (zakoniti zastopnik npr. d.o.o. je poslovodstvo oz. direktor; otrokov zakoniti zastopnik so njegovi starši; od poslovne sposobnosti zakonitega zastopnika je odvisna poslovna sposobnost samega subjekta pravic in obveznosti)

## ne glede na to, kakšen je sistem pridobitve lastnosti pravne osebe, je za pravno osebo značilno naslednje:

### pravna oseba je družbena tvorba, ločena od oseb – članov, ki jo sestavljajo,

### pravna oseba ima svoje premoženje, ki je ločeno od premoženja članov,

### pravna oseba ima določen namen, cilje oziroma naloge, ki so družbeno priznane,

### pravna oseba ima svojo organizacijo,

### veljavni pravni red ji mora priznati obstoj in pravno sposobnost.

## **Predmet pravnega razmerja**

## predmet pravnega razmerja so ***pravice*** enega subjekta in s to pravico povezane dolžnosti drugega subjekta,

## kadar pravica zadeva stvar oz. je ena oseba v razmerju z drugo osebo glede neke stvari (ima stvarno pravico), lahko rečemo, da je predmet pravnega razmerja tudi ***stvar***.

## **Pravice**

## 1. **premoženjske pravice** so tiste pravice, ki dajejo neko premoženjsko korist, ki se da oceniti v denarju, delimo jih na:

#### stvarne in

#### obveznostne,

## 2. **nepremoženjske pravice** so tiste, ki ne dajejo premoženjskih koristi; med te pravice sodijo predvsem osebnostne pravice, ki so tesno povezane z osebo samo in pomenijo njene svoboščine, npr.:

#### pravica osebe do priznanja avtorstva na njenem avtorskem delu,

#### nedotakljivosti telesa,

#### pravica do osebnega imena, pravica do življenja itd.

## 3. **absolutne pravice** so tiste, ki učinkujejo proti vsakomur; nihče ne sme nosilca absolutne pravice ovirati pri uresničevanju pravice, vsi drugi imajo dolžnost vzdržati se ravnanj, s katerimi se kakor koli posega v absolutno pravico, npr.:

### *osebnostne pravice* (npr. pravica do spoštovanja človekove osebnosti in dostojanstva),

### *stvarne pravice* (npr. lastninska pravica na določeni stvari),

### *pravice intelektualne lastnine* (npr. avtorska pravica na likovnem delu).

## 4. **relativne pravice** učinkujejo samo med osebami, ki so v pravnem razmerju, praviloma izhajajo iz obveznostnega prava, npr.:

### pri *prodajni pogodbi* ima prodajalec pravico zahtevati plačilo kupnine samo od kupca.

## **Stvari**

## v pravu kot stvari opredeljujemo **vse tiste samostojne dele narave, ki so ljudem dosegljivi in jih lahko uporabljajo za zadovoljevanje svojih potreb**,

## stvari lahko razvrščamo po različnih merilih in z različnih izhodišč; najpomembnejša razvrstitev na:

#### premičnine (knjiga) in nepremičnine (stanovanje, zemljišče),

#### potrošne (živila) in nepotrošne stvari (stroj),

#### nadomestne in nenadomestne stvari,

#### deljive in nedeljive stvari,

#### individualno določene (določljive) stvari (SPECIES) in določene po vrsti (vrstne stvari, GENUS),

#### skupnost stvari, pritikline in plodove,

#### stvari v pravnem prometu, stvari zunaj pravnega prometa.